Agavi - Waray

An Agavi kay usa ka libre, ug object-oriented nga Web application framework nga guin-himo gamit hin PHP 5. Guin-lisensya inin ilarom hit LGPL. It iya object oriented nga disenyo kay nasunod hit Model-view-controller nga pattern.

Kasaysayan
An Agavi, sugad han Symfony, kay naka base han ika-tulo nga waray guin-pagawas nga bersyon han sikat nga PHP framework nga Mojavi, nga guin-himo ni Sean Kerr.

Pag Mayo 2005, may usa ka grupo nga software engineers nga taga Keller, Texas nga nag-fork han Mojavi, kay na-dire na hira hit pagdumara ug pagkapot han pagpalambo han Mojavi. Sirado an proseso ug waray klaro an pag-plano, ug waray guin-api an partisipasyon han komunidad. Karuyag han grupo nga bag-ohon an modelo para damo nga tawo it pwede umapi han pag-himo hinin.

Sukad han 2006, guin-aatiman na an Agavi han usa ka kompanya nga naka base ha Munic, Alemanya. An mga orihinal nga nagpalambo kay adto na nag-atupag ha komunidad han Ruby.

Guin-pagawas an pinaka-siyahan nga bersyon han Agavi nga bersion 0.9 han ika-8 han Hunyo, 2005. An pinaka-siyahan nga bersyon nga andam na hit para hit pan-publiko nga produksyon kay an bersyon 0.11.0, nga guin-pagawas han ika-3 han Nobyembre, 2007. Guin-pagawas an pinaka-siyahan nga estable nga bersyon, 1.0.0, han ika-26 han Pebrero, 2009.

Pilosopiya
Pwede gamiton it Agavi ha damo nga pama-agi ug mekanismo, pero kasagaran kay guin-gagamit ini nga pondasyon para mag-himo hin mga Web applications. Strikto nga guin-susunod han iya disenyo it konsepto han Model-view-controller; sanglit, na-angay hiya gamiton para mag-organisa ug mag-mentinar hin mga dagko ug komplikado nga proyekto nga nagamit hin PHP 5.

Dire ini hiya usa ka simple nga website construction kit, kundi usa hiya nga palataporma kun diin nakakabulig hiya pag-himo hin mga komplikado nga mga aplikasyon. Api ha iya pondasyon it authentication, security, internationalization, caching, ug URL routing.

Guin-tutuyo nga maging matarog it Agavi para dire na kailangan hit mga nagpapalambo nga igliwat or dugangan pa it mga funcionalidad nga aada na daan. Dapat mas madali na la mahatod it mga proyekto kun naggamit hini, kay aada na daan it mga trabahoon ha ilarom; kailangan na la himoon it mga business logic nga na-aplika.

Lisensya
It Agavi kay guin-pagawas ha ilarom hit LGPL nga lisensya, ug tanan nga kontribusyon kay kailangan anay ig-aprobar.

Instalasyon
Pwede ma-install it mga Agavi files gamit hin PEAR package, nga pwede makuha ha Agavi website. Pwede liwat ini makuha gamit hin Subversion (SVN).

Dokumentasyon
Mayda mga detalyado nga user guides, instruksyon, ug mga tutorials it Agavi nga pwede mabasa didto ha ira website. Mayda liwat hira HTML nga dokumentasyon para hit ira API, nga automatico nga guin-himo han PhpDocumentor.

Agavi Agavi Agavi